Exxaro se nuwe strategie | Netwerk24
Uitgawe 8 Oktober 2021
Exxaro se nuwe strategie
Toe Exxaro Resources laas 'n verandering in strategie aangekondig het, het die mark sy aandele gestraf omdat hy min besonderhede verskaf het. Dit was in 2018 toe Mxolisi Mgojo, uitvoerende hoof, aangekondig het hulle gaan oor na voedsel- en watersekuriteit – 'n groot verandering vir een van SA se grootste steenkoolprodusente.
Die maatskappy het later verduidelik dat die strategie slegs deur beskeie beleggings gesteun sal word. Mgojo het later aan finweek gesê dat aankondigings oor strategie eers bekend gemaak sal word as dit volledig uitgewerk is. Dit was op 20 September.
Tydens 'n "kapitaalmarkte"-voorlegging (waar die media nie toegelaat is nie), het Exxaro se aangewese uitvoerende hoof, Nombasa Tsengwa, gesê die groep gaan verkrygings in bauxiet, mangaan en koper teiken, wat moontlik beleggings sal behels wat die belegging-tot-kapitaalverhouding sal verhoog.